Homine de Bocksten

Homine de Bocksten es un homine assassinate inter le an­nos 1350-1370, trovate in un marisco in 1936. Su vestimen­tos ab le 14e seculo es satis ben preservate e illos es le sol trovate in Svedia. Tamben su capillos e partes del organos interne es preservate. Partes del cerebro e le contento del ventriculo tamben remaneva.  E le cor­pore e le vestimentos ha essite scrutinate per scientistas. On etiam ha fabricate copias del vestimentos que es monstrate in le museo. Scientistas ha trovate que ille esseva assassinte per colpos al capite. Ille (ille certo esseva un homine) esseva ca. 170 cm longe e habeva capillos buclate de color blonde (le color rubie de hodie de­pende del multe annos in le turfa). Su etate esseva circa 25 annos. Ille esseva dextromane e habeva non laborate durmente, dunque ille probabilemente pertineva a classes prospere. Il habeva tracias del maladia “dish” que sol­mente affligeva tal personas. Professor Claes Lauritzen, Svedia, e le chirurgo plastic Tim Hewitt, Australia, ha re­construite le facie in coopera­tion con le sculptor e model­lista Oscar Nilsson.

Categoria:Archeologia